ZMLUVA O DIELO  

uzavretá v zmysle § 536 a nasl. Obchodného zákonníka č. 513/1991 Zb. v znení neskorších predpisov 
Objednávateľ: 
              Názov:                                 Obec  Vinohrady nad Váhom
              Štatutár:                               Ing. Eva Hanusová , starostka obce 
              Sídlo:                                   925 55  Vinohrady nad Váhom 355
              IČO :                                   00306304
              Číslo účtu:                           923028-132 / 0200
              Názov  banky:                     VÚB a. s.   Galanta,  pobočka  Sereď
              Tel.:                                     031/789 9253, 9242
              e-mail:                                 starostka@vinohradynadvahom.sk   

Zhotoviteľ: (doplní zhotoviteľ)
Obchodné meno:                             ENVIGEO, a.s.
Adresa:		                       Kynceľova 2, 974 11 Banská Bystrica	
Štatutárny orgán: 	                       RNDr. Pavol Tupý, predseda predstavenstva		
Právna forma: 
Zapísaný v Obchodnom registri:  Okresný súd v Banskej Bystrici, odd.: Sa, vložka č. 721/S
Bankové spojenie:                         VOLKSBANK Slovensko, a.s.
                                                       pobočka Banská Bystrica
Číslo účtu: 		                     4280042405/3100
IČO: 			                     31600891
IČ DPH:                                        SK2020454579
  Osoby oprávnené na rokovanie
  - vo veciach zmluvných:              RNDr. Pavol Tupý
  - vo veciach technických:             Ing. Zoltán Jasovský

Preambula

Táto zmluva sa uzatvára ako výsledok obstarávania v zmysle § 3 zákona 25/2006 Z.z. o verejnom obstarávaní a o zmene doplnení niektorých zákonov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil  podprahovú zákazku verejného obstarávania 

Čl. I
Predmet zmluvy

1.1.	Predmetom zmluvy je uskutočnenie stavebných prác s názvom: „Sanácia havarijného zosuvu  vo Vinohradoch nad Váhom  - 1. etapa“ 

Čl. II
Čas plnenia

2.1.	Zmluvné strany sa  dohodli že práce budú vykonané najneskôr do 28. marca 2012.   

Čl. III
Zmluvná cena

3.1.	Zmluvná cena je stanovená v zmysle zákona NR SR č. 18/1996 Z .z. o cenách v znení neskorších predpisov vo výške 59 520,00 EUR s DPH. Považuje sa za cenu maximálnu.
3.2.	Cena diela je stanovená na základe položkovitého  výkazu výmer, ktorý je neoddeliteľnou súčasťou zmluvy ako príloha č.1 tejto zmluvy.
       
Čl. IV
Platobné podmienky a fakturácia

4.1.	Objednávateľ neposkytne zhotoviteľovi žiaden preddavok.
4.2.	Práce sa budú uhrádzať podľa predložených faktúr a  podľa skutočne vykonaných prác odsúhlasených technickým dozorom.  

Čl. V.
Zodpovednosť za vady a záruky

5.1.	Zhotoviteľ ručí za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom 
5.2.	Ak objednávateľ prevezme vadnú dodávku, má právo na dodatočné bezplatné odstránenie vady.
5.3.	Na žiadosť objednávateľa je zhotoviteľ povinný bez zbytočného odkladu vady svojej dodávky odstrániť.
5.4. Zhotoviteľ  poskytuje záruku na dielo   po dobu 36 mesiacov okrem zariadení, ktorých záruka je daná záručným listom. 

Čl. VI.
Zmluvné pokuty

6.1.	Pri nedodržaní termínu zo strany zhotoviteľa uvedeného v bode 2.1 tejto zmluvy je zhotoviteľ povinný zaplatiť objednávateľovi zmluvnú pokutu vo výške 0,05 % z ceny predmetnej časti za každý deň omeškania.

Čl. VII.
Ostatné práva a povinnosti

7.1.	 Všetky zmluvné dokumenty sa musia vypracovať v slovenskom jazyku. Všetky hodnoty, výmery, hmotnosti budú označované v slovenskom jazyku.
7.2.	Zhotoviteľ v plnej miere ručí za to, že nedôjde k zneužitiu, resp. že neposkytne materiály týkajúce sa predmetu zákazky tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto zmluvy.
7.3.	Zhotoviteľ nesmie bez predchádzajúceho súhlasu objednávateľa previesť záväzky zo zmluvy na tretiu osobu. 
7.4.	Obidve zmluvné strany sa zaväzujú zachovať mlčanlivosť o akýchkoľvek poskytnutých údajoch a informáciách, okrem informácií, ktoré je potrebné zverejniť podľa zákona. 

Čl. VIII.
Záverečné ustanovenia

8.1.	Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka a právnymi predpismi SR. 
8.2.	Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán. 
8.3.	K návrhom dodatkov k tejto zmluve sa zmluvné strany zaväzujú vyjadriť písomne v lehote do 5 dní od doručenia návrhu dodatku druhej strane.
8.4.	Táto zmluva je vypracovaná v štyroch vyhotoveniach, z ktorých dva obdrží objednávateľ a dva zhotoviteľ. 
8.5.  Táto zmluva nadobúda platnosť  podpisom zmluvných strán a účinnosť  dňom  
         nasledujúcim po dni jej zverejnenia  

 Vinohrady nad Váhom                                               Banská Bystrica 
  Dňa    9. marca 2012       	                                      dňa  9. marca 2012

Objednávateľ:                                                                Zhotoviteľ:

Podpísané 						     podpísané	

..................................					       ................................
 Ing. Eva Hanusová                                                           podpis štatutára   
    starostka obce					              pečiatka	

Prílohy : Položkovitý rozpočet